CELEX: 32014R1108
Language: lv
Date: 2014-10-20 00:00:00
Title: Komisijas Īstenošanas regula (ES) Nr. 1108/2014 ( 2014. gada 20. oktobris ) par atļauju lietot preparātu Clostridium butyricum (FERM BP-2789) kā barības piedevu gaļas tītariem un vaislas tītariem (atļaujas turētājs Miyarisan Pharmaceutical Co. Ltd , ko pārstāv Miyarisan Pharmaceutical Europe S.L.U. )  Dokuments attiecas uz EEZ

21.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 301/16
            
         KOMISIJAS ĪSTENOŠANAS REGULA (ES) Nr. 1108/2014
   (2014. gada 20. oktobris)
   par atļauju lietot preparātu Clostridium butyricum (FERM BP-2789) kā barības piedevu gaļas tītariem un vaislas tītariem (atļaujas turētājs Miyarisan Pharmaceutical Co. Ltd, ko pārstāv Miyarisan Pharmaceutical Europe S.L.U.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju Clostridium butyricum (FERM BP-2789) lietojumam jaunā veidā. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti, kā arī attiecīgie pieprasījumus pamatojošie dati.
            
         
               (3)
            
            
               Pieteikums attiecas uz atļauju lietot preparātu Clostridium butyricum (FERM BP-2789) kā barības piedevu gaļas tītariem un vaislas tītariem, un tas ir klasificējams piedevu kategorijā “zootehniskās piedevas”.
            
         
               (4)
            
            
               Preparātu Clostridium butyricum (FERM BP-2789), kas iekļauts piedevu kategorijā “zootehniskās piedevas”, ar Komisijas Regulu (EK) Nr. 903/2009 (2) uz desmit gadiem atļāva lietot kā barības piedevu gaļas cāļiem un ar Komisijas Īstenošanas regulu (ES) Nr. 373/2011 (3) – mazāk izplatītām putnu sugām (izņemot dējējputnus) un atšķirtiem sivēniem, un mazāk izplatītām cūku sugām (atšķirtiem dzīvniekiem).
            
         
               (5)
            
            
               Eiropas Pārtikas nekaitīguma iestāde (“Iestāde”) 2014. gada 4. marta atzinumā (4) secināja, ka ierosinātajos lietošanas apstākļos preparātam Clostridium butyricum (FERM BP-2789) nav kaitīgas ietekmes uz dzīvnieku veselību, cilvēku veselību vai vidi. Tā arī secināja, ka piedeva var uzlabot gaļas tītaru rādītājus un ka šo secinājumu var attiecināt uz vaislas tītariem. Iestāde uzskata, ka nav vajadzīgs noteikt īpašas prasības uzraudzībai pēc piedevu laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par dzīvnieku barībā esošās piedevas analītisko metodi.
            
         
               (6)
            
            
               Preparāta Clostridium butyricum (FERM BP-2789) novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā piedevu dzīvnieku ēdināšanā saskaņā ar minētajā pielikumā ietvertajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2009. gada 28. septembra Regula (EK) Nr. 903/2009 par atļaujas piešķiršanu Clostridium butyricum FERM-BP 2789 preparātam kā gaļas cāļu barības piedevai (atļaujas turētājs Miyarisan Pharmaceutical Co. Ltd, ko pārstāv Miyarisan Pharmaceutical Europe S.L.U) (OV L 256, 29.9.2009., 26. lpp.).
   
      (3)  Komisijas 2011. gada 15. aprīļa Īstenošanas regula (ES) Nr. 373/2011 par atļauju lietot preparātu Clostridium butyricum FERM-BP 2789 kā barības piedevu mazāk svarīgām putnu sugām, izņemot dējējputnus, atšķirtiem sivēniem un mazāk svarīgām (atšķirtu) cūku sugām un ar ko groza Regulu (EK) Nr. 903/2009 (atļaujas turētājs Miyarisan Pharmaceutical Co. Ltd, ko pārstāv Miyarisan Pharmaceutical Europe S.L.U.) (OV L 102, 16.4.2011., 10. lpp.).
   
      (4)  EFSA Journal, 2013. gads; 11(1):3040.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1830
               
               
                  
                     Miyarisan Pharmaceutical Co. Ltd, ko pārstāv Miyarisan Pharmaceutical Europe S.L.U.
                  
               
               
                  
                     Clostridium butyricum
                  
                  FERM BP-2789
               
               
                  
                     Piedevas sastāvs
                  
                  
                     Clostridium butyricum FERM BP-2789 preparāts, kas satur vismaz 5 × 108 KVV/g piedevas cietā veidā.
                  
                     Aktīvās vielas raksturojums
                  
                  
                     Clostridium butyricum FERM BP-2789 dzīvotspējīgās sporas.
                  
                     Analītiskā metode
                      (1)
                  
                  Skaitīšanas metode: samaisīšanas metode Petri trauciņā, kas balstīta uz standartu ISO 15213.
                  Identifikācija: pulsējošā lauka gela elektroforēzes (PFGE) metode.
               
               
                  Gaļas tītari
                  Vaislas tītari
               
               
                  —
               
               
                  1,25 × 108
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Drīkst izmantot barībā, kas satur (dzīvnieku kategorijai) šādus atļautos kokcidiostatus: monensīnnātrijs, robenidīns, maduramicīnamonijs, lazalocīdnātrijs un diklazurils.
                           
                        
                              3.
                           
                           
                              Drošība: apstrādes laikā jāizmanto elpceļu aizsarglīdzekļi un aizsargbrilles.
                           
                        
               
                  2024. gada 10. novembris
               
            
         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.